REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/480-21

18. novembar 2021. godine

B e o g r a d

Z A P I S N I K

29. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 17. NOVEMBRA 2021. GODINE

Sednica je počela u 13,00 časova.

Sednicom je predsedavala Sandra Božić, predsednik Odbora.

Sednici su prisustvovali: Vuk Mirčetić, Lav Grigorije Pajkić, Aleksandar Čortić, mr Jadranka Jovanović, Miloš Terzić, Milica Obradović i Željko Tomić (došao u toku usvajanja zapisnika Odbora), članovi Odbora.

Sednici su prisustvovali: Ljubomir Marić (Jovan Kolundžija), Nebojša Bakarec, Zoran Tomić (mr Jadranka Jovanović), Jelena Mihailović (Snežana Paunović), Justina Pupin Košćal (Dunja Simonović Bratić), Aleksandar Jovanović (došao u toku treće tačke dnevnog reda) (Mira Petrović) i Samira Ćosović (Nataša Mihailović Bacić), zamenici članova Odbora.

Sednici nisu prisustvovali: prof. dr Marko Atlagić, Milena Popović i Rozalija Ekres, kao ni njihovi zamenici.

Na predlog predsedavajućeg, članovi Odbora su, jednoglasno (12 za) usvojili sledeći

D n e v n i r e d

1. Određivanje dodatnog roka za uređivanje podnetog predloga kandidata za izbor člana Saveta Regulatornog tela za elektronske medije, koje su predložila udruženja čiji su ciljevi ostvarivanje slobode izražavanja i zaštita dece;
2. Utvrđivanje liste kandidata i liste organizacija za člana Saveta Regulatornog tela za elektronske medije koje su predložila udruženja čiji su ciljevi ostvarivanje slobode izražavanja i zaštita dece;
3. Odlučivanje o pokretanju postupka za predlaganje kandidata za izbor člana Saveta Regulatornog tela za elektronske medije koje predlažu univerziteti akreditovani u Republici Srbiji.

Pre prelaska na razmatranje utvrđenog dnevnog reda Odbor je, većinom glasova (12 za, jedan član nije glasao) usvojio:

- Zapisnik 26. sednice Odbora za kulturu i informisanje, održane 29. septembra 2021. godine;

- Zapisnik 27. sednice Odbora za kulturu i informisanje, održane 26. oktobra 2021. godine;

-Zapisnik 28. sednice Odbora za kulturu i informisanje, održane 3. novembra 2021. godine.

PRVA TAČKA DNEVNOG REDA: Određivanje dodatnog roka za uređivanje podnetog predloga kandidata za izbor člana Saveta Regulatornog tela za elektronske medije, koje su predložila udruženja čiji su ciljevi ostvarivanje slobode izražavanja i zaštita dece

U uvodnim navodima, predsednik Odbora Sandra Božić, podsetila je članove Odbora da je na 27. sednici, održanoj 26. oktobra 2021. godine, doneta Odluka o pokretanju postupka za predlaganje kandidata za izbor člana Saveta Regulatornog tela za elektronske medije koje predlažu udruženja čiji su ciljevi ostvarivanje slobode izražavanja i zaštita dece.

Dodala je i to da je na osnovu tačke 5. ove odluke, a u skladu sa članom 10. stav 1. Zakona o elektronskim medijima, služba Odbora objavila Javni poziv za predlaganje kandidata za izbor člana Saveta Regulatornog tela za elektronske medije 27. oktobra 2021. godine u „Službenom glasniku Republike Srbije“, odnosno 28. oktobra 2021. godine u dnevnom listu „Politika“ i na internet stranici Narodne skupštine.

Napomenula je, da su na osnovu člana 10. stav 2. Zakona o elektronskim medijima, udruženja imala rok od 15 dana, da dostave obrazloženi predlog dva kandidata za člana Saveta Regulatora.

Naglasila je da su predloge kandidata za člana Saveta Regulatora dostavila ukupno **23 udruženja** koja su za kandidate predložila Radoja Kujovića i Zorana Mirosavljevića.

Udruženja su sledeća:

1. Savez paraplegičara i kvadriplegičara Srbije
2. Savez slepih Srbije
3. Savez udruženja za pomoć mentalno nedovoljno razvijenim osobama Srbije
4. Udruženje za pomoć osobama sa smetnjama u razvoju Stari grad „Živimo zajedno“
5. Društva za pomoć mentalno nedovoljno razvijenim osobama opština Aleksandrovac
6. Međuopštinska organizacija gluvih i nagluvih Pirot
7. Osnovna organizacija gluvih i nagluvih Kruševac
8. Međuopštinske organizacija Saveza slepih Srbije Požarevac
9. Međuopštinska organizacija slepih i slabovidih u Pirotu
10. Međuopštinsko udruženje gluvih i nagluvih Požarevac
11. Kreativno zabavna radionica za mlade „Urban Stream“
12. Društvo za cerebralnu i dečiju paralizu Požarevac
13. Udruženje građana „Šansa“ Požarevac
14. Okružna organizacija saveza slepih Srbije Kragujevac
15. Udruženje za pomoć MNRO Zvezdara
16. Udruženje sa mentalnim invaliditetom Niš
17. Udruženje za pomoć MNRO Ivanjica
18. Udruženje za pomoć mentalno nedovoljno razvijenim osobama u Vranju
19. Društvo za pomoć MNRL Brus
20. Udruženje MNRL Pirot
21. Udruženje za pomoć mentalno nedovoljno razvijenim osobama Priboj
22. Udruženje tumača znakovnog jezika Srbije „Jedro“
23. Društvo za pomoć MNRL grada Kraljeva

Napomenula je da udruženja nisu dostavila uverenje, u zakonom propisanom roku, da kandidat, Zoran Mirosavljević nije osuđivan na kaznu zatvora od najmanje šest meseci, već je dostavljena potvrda o prijemu zahteva za izdavanje uverenja, dana 12. novembra 2021. godine kada je i podneta celokupna dokumentacija.

S tim u vezi, predložila je da Odbor, u skladu sa članom 10. stav 6. Zakona o elektronskim medijima, produži rok za dostavu dokaza o ispunjenosti uslova za navedenog kandidata.

Nije bilo diskusije.

Odbor je, jednoglasno (13 za) prihvatio određivanje dodatnog roka za uređivanje podnetog predloga kandidata za izbor člana Saveta Regulatornog tela za elektronske medije, koji su predložila udruženja čiji su ciljevi ostvarivanje slobode izražavanja i zaštita dece.

DRUGA TAČKA DNEVNOG REDA: Utvrđivanje liste kandidata i liste organizacija za člana Saveta Regulatornog tela za elektronske medije koje su predložila udruženja čiji su ciljevi ostvarivanje slobode izražavanja i zaštita dece

S obzirom da je utvrđen dodatni rok da udruženja urede svoj predlog, odnosno dostave dokaz o ispunjenosti uslova za kandidata Zorana Mirosavljevića, predsednik Odbora je obavestila članove Odbora da je 16. novembra 2021. godine, Savez paraplegičara i kvadriplegičara Srbije, dostavio uverenje da kandidat nije osuđivan na kaznu zatvora od najmanje šest meseci, na osnovu čega je zaključila da je ispunjen uslov iz člana 10. stav 6. Zakona o elektronskim medijima.

Nije bilo diskusije.

Predložila je da Odbor, u skladu sa članom 10. Zakona o elektronskim medijima, utvrdi listu kandidata za člana Saveta Regulatornog tela za elektronske medije koja se bira na predlog udruženja čiji su ciljevi ostvarivanje slobode izražavanja i zaštita dece, a na kojoj će se nalaziti:

1. **Radoje Kujović i**
2. **Zoran Mirosavljević.**

Odbor je, jednoglasno (14 za) utvrdio Listu kandidata za člana Saveta Regulatora, koji se bira na predlog udruženja čiji su ciljevi ostvarivanje slobode izražavanja i zaštita dece, u predloženom tekstu**.**

Predložila je da Odbor, u skladu sa članom 10. Zakona o elektronskim medijima, utvrdi Listu organizacija koje zajedno čine jedinstvenog ovlašćenog predlagača - udruženja čiji su ciljevi ostvarivanje slobode izražavanja i zaštita dece, a na kojoj će se nalaziti:

1. Savez paraplegičara i kvadriplegičara Srbije;
2. Savez slepih Srbije;
3. Savez udruženja za pomoć mentalno nedovoljno razvijenim osobama Srbije;
4. Udruženje za pomoć osobama sa smetnjama u razvoju Stari grad „Živimo zajedno“ ;
5. Društva za pomoć mentalno nedovoljno razvijenim osobama opština Aleksandrovac;
6. Međuopštinska organizacija gluvih i nagluvih Pirot;
7. Osnovna organizacija gluvih i nagluvih Kruševac;
8. Međuopštinske organizacija Saveza slepih Srbije Požarevac;
9. Međuopštinska organizacija slepih i slabovidih u Pirotu;
10. Međuopštinsko udruženje gluvih i nagluvih Požarevac;
11. Kreativno zabavna radionica za mlade „Urban Stream“ ;
12. Društvo za cerebralnu i dečiju paralizu Požarevac;
13. Udruženje građana „Šansa“ Požarevac;
14. Okružna organizacija saveza slepih Srbije Kragujevac;
15. Udruženje za pomoć MNRO Zvezdara;
16. Udruženje sa mentalnim invaliditetom Niš;
17. Udruženje za pomoć MNRO Ivanjica;
18. Udruženje za pomoć mentalno nedovoljno razvijenim osobama u Vranju;
19. Društvo za pomoć MNRL Brus;
20. Udruženje MNRL Pirot;
21. Udruženje za pomoć mentalno nedovoljno razvijenim osobama Priboj;
22. Udruženje tumača znakovnog jezika Srbije „Jedro“;
23. Društvo za pomoć MNRL grada Kraljeva.

Odbor je, jednoglasno (14 za) utvrdio Listu organizacija koje zajedno čine jedinstvenog ovlašćenog predlagača - udruženja čiji su ciljevi ostvarivanje slobode izražavanja i zaštita dece, u predloženom tekstu**.**

Obavestila je sve prisutne da će saglasno odredbama Zakona o elektronskim medijima utvrđena Lista kandidata i lista organizacija biti objavljena na internet stranici Narodne skupštine.

TREĆA TAČKA DNEVNOG REDA: Odlučivanje o pokretanju postupka za predlaganje kandidata za izbor člana Saveta Regulatornog tela za elektronske medije koje predlažu univerziteti akreditovani u Republici Srbiji

Predsednik Odbora, podsetila je članove da je na 27. sednici Odbora za kulturu i informisanje, održanoj 26. oktobra 2021. godine, doneta Odluka o pokretanju postupka za predlaganje kandidata za izbor člana Saveta Regulatornog tela za elektronske medije koje predlažu univerziteti akreditovani u Republici Srbiji.

Navela je da su na osnovu člana 10. stav 2. Zakona o elektronskim medijima, univerziteti akreditovani u Republici Srbiji, imali rok od 15 dana, da dostave obrazloženi predlog dva kandidata za člana Saveta Regulatora.

Obavestila je sve prisutne, da u navedenom roku služba Odbora nije primila nijedan obrazložen predlog za člana Saveta Regulatora, od ovog ovlašćenog predlagača.

Imajući navedeno u vidu, konstatovala je da je neophodno da Odbor pokrene postupak predlaganja kandidata za izbor člana Saveta Regulatornog tela za elektronske medije za ovog ovlašćenog predlagača.

Obrazložila je da je postupak predlaganja članova Saveta Regulatornog tela za elektronske medije regulisan čl. 10. i 11. Zakona o elektronskim medijima.

Nije bilo diskusije.

Odbor je, jednoglasno (14 za) doneo Odluku o pokretanju postupka za predlaganje kandidata za izbor člana Saveta Regulatornog tela za elektronske medije, koje predlažu univerziteti akreditovani u Republici Srbiji, zajedničkim dogovorom, u predloženom tekstu.

Odbor je, jednoglasno (14 za) utvrdio tekst Javnog poziva za predlaganje kandidata za izbor člana Saveta Regulatora, u predloženom tekstu.

Obavestila je članove Odbora, da će Javni poziv za predlaganje kandidata za izbor člana Saveta Regulatora, biti objavljen u “Službenom glasniku Republike Srbije”, dnevnom listu “Politika”, kao i na internet stranici Narodne skupštine.

Sednica je završena u 13,15 časova.

SEKRETAR PREDSEDNIK

Dana Gak Sandra Božić